ଲକ୍ଷ୍ନୌଃ ଉତ୍ତରପ୍ରଦେଶର ହାପୁର ଠାରେ ରବିବାର ରାତିରେ ଜଣେ ଯୁବତୀଙ୍କ ଉପରେ ଏସିଡ଼ ଆକ୍ରମଣ ହୋଇଛି । ଏହି ଘଟଣାରେ ମାମଲା ରୁଜୁ ହେବା ସହିତ ତୁରନ୍ତ ଅଭିଯୁକ୍ତକୁ ଗିରଫ କରାଯିବ ବୋଲି ଏସପି ନିରଜ ଜେଡୌନ ସୂଚନା ଦେଇଛନ୍ତି ।
ମିଳିଥିବା ସୂଚନା ଅନୁଯାୟୀ, ଗତ ରବିବାର ରାତି 7ଟା 30 ମିନିଟରେ ଯୁବତୀଙ୍କୁ ଏସିଡ ମାଡ ହୋଇଥିଲା । ତେବେ ତାଙ୍କୁ ତୁରନ୍ତ ହସ୍ପିଟାଲରେ ଭର୍ତ୍ତି କରାଯାଇଥିଲା । ପରେ ତାଙ୍କର ଅଧିକ ଚିକିତ୍ସା ପାଇଁ ମେରଟ ହସ୍ପିଟାଲରେ ଭର୍ତ୍ତି କରାଯାଇଥିଲା । ତେବେ ବର୍ତ୍ତମାନ ଯୁବତୀଙ୍କ ସ୍ବାସ୍ଥ୍ୟବସ୍ଥା ସ୍ଥିର ରହିଛି । ଯୁବତୀଙ୍କ ଉପରେ ଏସିଡ ମାଡର କାରଣ ବର୍ତ୍ତମାନ ଜଣାପଡିନାହିଁ । ତେବେ ଖୁବଶୀଘ୍ର ଅଭିଯୁକ୍ତକୁ ଚିହ୍ନଟ କରାଯାଇ ଗିରଫ କରାଯିବ ବୋଲି ଏସପି ନିରଜ କହିବା ସହିତ ଘଟଣା ସମ୍ପର୍କରେ ତଦନ୍ତ ଜାରି ରଖିଛନ୍ତି ।
